Oorleef 2016 - Solidariteit WêreldSolidariteit Wêreld
2016: 'n Jaar van uitdagings én geleenthede
Die verswakkende rand, landswye droogte, kwynende voedselsekerheid, stygende rentekoerse, hoër inflasie, misdaad, afleggings en werkloosheid: die koerante word oorheers deur hierdie en ander uitdagings waarmee elke Suid-Afrikaner veral in 2016 gekonfronteer gaan word. Dit is genoeg om enige iemand moedeloos te maak.
Solidariteit glo egter dat uitdagings geleenthede skep. Ons glo ook dat die nodige wilskrag en motivering 'n mens in staat stel om enige uitdaging te oorkom. Natuurlik is dit ook belangrik om ingelig te wees en om nie toe te laat dat wanopvattings jou denke en dade beïnvloed nie.
Solidariteit het daarom 'n veldtog, genaamd "Oorleef 2016", van stapel gestuur om aan sy lede die nodige ondersteuning, raad en kennis beskikbaar te maak om vanjaar se talle uitdagings die hoof te bied. Dit behels nie net die verspreiding van insiggewende artikels en inligtingstukke met nuttige wenke nie, maar dit bied ook aan ons lede en ondersteuners 'n platform om mekaar te ondersteun. Daarby sal lede van die publiek vrae oor finansies en die ekonomie direk aan kundiges uit Solidariteit se eie geledere kan rig.
Die doel van die veldtog is tweeledig: eerstens bied dit aan lede en ondersteuners raad oor hoe om hul welstand, werk, gesin en geldsake teen 2016 se aanslae te beskerm. Tweedens, skep dit bewusmaking onder die algemene publiek oor kwessies wat alle Suid-Afrikaners se voorspoed in 2016 bedreig om sodoende die regering tot verantwoording te roep.
Kom ons pak 2016 en sy uitdagings saam aan!
Het jy enige raad of wenke wat die impak van 2016 se uitdagings, soos hierbo genoem, kan versag? Deel dit hier.
Begroting Nuwe werk Terug skool toe Leef gesond
Beleggings Jou CV Besparings Eetgewoontes
Wenke Hoekom 'n vakbond Bekostigbare ontspanning Jou mediese fonds
Groot droogte, raak bewus
Terwyl die droogte sy greep verstewig, loods Solidariteit 'n bewustheidsveldtog onder Suid-Afrikaners. Hierdie droogte kan baie nagevolge hê wat alle Suid-Afrikaners, nie net die boere nie, kan raak. Daarom is dit belangrik om die omvang van die droogte te besef. Daar is tans drie fotograwe wat streke in Suid-Afrika fotografeer ten einde die droogte te dokumenteer.